Kontabiliteti_i_organizatave_jofitimprurëse
Të ardhurat
Kontributet janë një burim i rëndësishëm i të ardhurave për shumicën e OJF-ve. Kontribute quhen transferat monetare ose në aktive të tjera, të pakushtëzuara, vullnetare dhe joreciproke që i bëhen një njësie nga një njësi tjetër ekonomike si dhe shlyrja e detyrimeve të njësive nga një njësi tjetër ekonomike, e cila ka interesa pronësie në të. Të ardhurat nga kontributet e kontratave të dhurimit pasqyrohen në kontabilitet në të njëjtën kohë, me pasqyrimin në përbërje të aktiveve të kontratave të dhurimit. Të ardhurat nga kntibutet e kontratave të dhurimit të pakushtëzuara, pasqyrohen sit ë ardhura rrjedhëse, vetëm atëherë kur dhuruesi e ka shprehur qartë afatin e shkurtër të tyre. Në të kundërtën ato pasqyrohen si burime të kufizuara që do të përdoren në disa vite. Të ardhurat nga kontributet e kontratave të dhurimit të kushtëzuara, pasqyrohen sit të ardhura rrjedhëse, vetëm atëherë kur të janë plotësuar kushtet e vendosura nga dhuruesit. Të ardhurat nga kuotat e anëtarëve pasyrohen si të ardhura rrjethëse, vetëm atëherë kur OJF-ja ua ka siguruar anëtarëve të saj përfitimet që ata prisnin nga anëtarësimi. Të ardhurat nga veprimtaritë për sigurimin e fondeve paqyrohen me vlerën e plotë të tyre. Këto të ardhura realizohen nëpërmjet zhvillimit të veprimtarive të tilla si darka, koncerte, ankande etj., të cilat organizohen posaqërisht për të grumbulluar fonde. Fitemet nga veprimtaritë për sigurminin e fondeve mund të pasqyrojnë vlerën bruto të tyre ose me vlerën neto (pasi t’u jenë zbritur shpenzimet e drejtpërdrejta për zhvillimin e veprimtarisë). Në rastet kur fitimet pasqyrohen me vlerën bruto të tyre, shpenzimet e drepjtpërdrejta për zhvillimin e veprimtarisë mund të paraqiten si zbritje nga të ardhurat, njëlloj siç paraqitet zbritja e kostos se mallrave të shitura nga të ardhurat nga shitja e mallrave në pasqyrën e të ardhurave dhe shpenzimeve të njësive tregtare të biznesit ose mund të paraqiten në pjesën e shpenzimeve të pasqyrës së veprimtarive të OJF-së. Kur fitimet pasqyrohen me vlerën neto të tyre, shpenzimet e drejtëperdrejta për zhvillimin e veprimtarisë duhet të paraqiten në kllapa. Të ardhurat, fitimet dhe humbjet nga letrat me vlerë që realizohen OJF-të pasqyrohen në varësi të metodës që përdoret për vlerësimin e tyre. Standartet kërkojnë që të zbatohet metoda e vlerës reale, sipas së cilës ndryshimet në vlerën reale të letrave me vlerë si dhe interest e dividendët që sjellin ato, të pasqyrohen si ndryshime në burimet e veta të pakufizuara, prveç rasteve kur shumat janë të kufizuara përkohësisht ose përgjithmonë nga ligji ose nga përcaktimet e bëra nga dhuruesit. Kontributet në natyrë (në material, në pajisje dhe aktive të tjera), pasqyrohen në kontabilitet kur merren në dorëzim dhe vlerësohen me vlerën e tregut në çastin e dhurimit. Kur materjalet ose aktivet e tjera përdoren apo shiten nga OJF-ja, ato pasqyrohen në kontabilitete si shpenzimet nga përdorimi i aktiveve. Edhe shërbimet që përfitohen si dhurimet, pasqyrohet në kontabilitete si kontribute dhe njëkohësisht si shpenzime ose si aktive, në qofëse krijojnë aktive ose zmadhojnë vlerën e aktiveve. Burimet e veta të çliruara nga kufizimet janë një nga zërat më karakteristikë të raporitmit në organizata jofitimprurëse jopublike. Ato pasqyrohen në kontabilitet, atëherë kur OJF-të përmbushin kufizimet e përcaktuara nga dhuruesit për përdorimin e aktiveve. Burimet e veta të çliruara nga kufizimet pasqyrohen si shtesa në burimet e veta të pa kufizuara dhe si pakësime në burimet e veta të kufizuara përkohësisht. Zmadhimi i burimeve të veta të pa kufizuara dhe pakësimi i burimeve të veta të kufizuara përkohësisht tregon se janë përdorur burime të veta të kufizuara përkohësisht për të financuar shpenzime rrjedhëse (kur kushtëzimi i përmbushur ka pasur lidhje me kalimin e kohës ose me kryerjen e shpenzimeve rrjedhëse nga OJF-ja) ose tregon se ato janë përdorur për të financuar shpenzime kapitale, të disa periudhave (kur kushtëzimi i përmbushur ka pasur lidhje me blerjen e aktiveve afatgjata). Kufizimet konsiderohen të përmbushura, për vlerën e shpenzimeve të kryera gjatë periudhës kontabile për të cilat kanë vënë kushtet dhuruesit, pvarësisht nëse vlera e tyre është paguar ose jo duke përdorur burimet e veta të pakufizuara.